Document ID: 32003R1885

Κανονισμός (ΕΚ) αριθ. 1885/2003 της Επιτροπής
της 27ης Οκτωβρίου 2003
για την τροποποίηση του κανονισμού (ΕΚ) αριθ. 2138/97 για την οριοθέτηση των ομοιογενών ζωνών παραγωγής ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 1513/2001(2),
τον κανονισμό (ΕΟΚ) αριθ. 2261/84 του Συμβουλίου, της 17ης Ιουλίου 1984, για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου(3), όπως τροποποιήθηκε τελευταία από τον κανονισμό (ΕΚ) αριθ. 1639/98(4), και ιδίως το άρθρο 19,
Εκτιμώντας τα ακόλουθα:
(1) Το άρθρο 18 του κανονισμού (ΕΟΚ) αριθ. 2261/84 προβλέπει ότι οι αποδόσεις σε ελιές και σε ελαιόλαδο πρέπει να καθορίζονται για κάθε ομοιογενή ζώνη παραγωγής βάσει των στοιχείων που υποβάλλουν τα κράτη μέλη παραγωγής.
(2) Η οριοθέτηση των ζωνών παραγωγής εμφαίνεται στο παράρτημα του κανονισμού (ΕΚ) αριθ. 2138/97 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 1836/2002(6). Για διοικητικούς και διαρθρωτικούς λόγους, είναι αναγκαίο να τροποποιηθούν οι ομοιογενείς ζώνες παραγωγής για την περίοδο εμπορίας 2002/03 στην Ελλάδα, στην Ισπανία και στην Ιταλία.
(3) Tα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2138/97 τροποποιείται ως εξής:
1. Στο σημείο A, τα χωρία που αφορούν τις επαρχίες "Brindisi", "Lecce" και "Sassari" αντικαθίστανται από το αντίστοιχο κείμενο που εμφαίνεται στο παράρτημα I του παρόντος κανονισμού.
2. Στο σημείο Γ, ο τίτλος "Νομός Αχαΐας" τροποποιείται ως εξής:
α) στη ζώνη 3, απαλείφονται οι κοινότητες "Αγίας Βαρβάρας, Αγίας Μαρίνας, Αλεποχωρίου, Βελιμαχίου, Δροσιάς, Ερυμανθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκωμάτων, Μανεσίου, Νέου Κομπηγαδίου, Πορτών, Ρουπακίας, Σκιαδά, Σκούρα, Σπαρτιάς, Σταυροδρομίου, Χιόνας, Χρυσοπηγής"·
β) προστίθεται η ακόλουθη ζώνη 4:
"Ζώνη 4:
Κοινότητες: Αγίας Βαρβάρας, Αγίας Μαρίνας, Αλεποχωρίου, Βελιμαχίου, Δροσιάς, Ερυμανθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκωμάτων, Μανεσίου, Νέου Κομπηγαδίου, Πορτών, Ρουπακίας, Σκιαδά, Σκούρα, Σπαρτιάς, Σταυροδρομίου, Χιόνας, Χρυσοπηγής."
3. Το σημείο Δ τροποποιείται ως εξής:
α) στον τίτλο "Comunidad autónoma: Andalucía", το χωρίο που αφορά την επαρχία "Huelva" αντικαθίσταται από το κείμενο που εμφαίνεται στο παράρτημα IΙ του παρόντος κανονισμού·
β) ο τίτλος "Comunidad autónoma: Aragón" τροποποιείται ως εξής:
i) στη ζώνη 3 της επαρχίας "Teruel" προστίθεται η κοινότητα "Blesa"·
ii) στη ζώνη 4 της επαρχίας "Zaragoza" προστίθεται η κοινότητα "Pradilla de Ebro"·
iii) στη ζώνη 5 της επαρχίας "Zaragoza" προστίθεται η κοινότητα "Villanueva de Huerva"·
γ) οι τίτλοι "Comunidad autónoma: Castilla y León" και "Comunidad autónoma: Madrid" αντικαθίστανται από το αντίστοιχο κείμενο που εμφαίνεται στο παράρτημα IΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Νοεμβρίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Οκτωβρίου 2003.

Labels: 18
17
6